

**โครงการจัดทำวารสารพุทธอาเซียนศึกษา (Journal of Buddhist ASEAN Studies) (ต่อเนื่อง)**

**ศูนย์อาเซียนศึกษา มหาวิทยาลัยมหาจุฬาลงกรณราชวิทยาลัย**

**ประจำปีงบประมาณ ๒๕๕๙**

**ฉบับที่ ๑ มกราคม-มิถุนายน ๒๕๕๘**

**ฉบับที่ ๒ กรกฎาคม – ธันวาคม ๒๕๕๘**



**๑. ชื่อโครงการ** :โครงการวารสารพุทธอาเซียนศึกษา (Journal of Buddhist ASEAN Studies)

**๒. ชื่อหน่วยงาน**  :ศูนย์อาเซียนศึกษามหาวิทยาลัยมหาจุฬาลงกรณราชวิทยาลัย

**๓. ผู้รับผิดชอบโครงการ** :ศูนย์อาเซียนศึกษามหาวิทยาลัยมหาจุฬาลงกรณราชวิทยาลัย

**๔. แผนงาน** :รองรับเข้าสู่ประชาคมอาเซียนด้วยการพัฒนานักวิจัย นักวิชาการและผลิตงาน วิชาการด้านพระพุทธศาสนาในประชาคมอาเซียนโดยประยุกต์กับศาสตร์สมัยใหม่

**๕. โครงการเชื่อมโยงกับมาตรฐาน สกอ.:**องค์ประกอบที่ ๕ การบริการทางวิชาการแก่สังคม

**๖. หลักการและเหตุผล**

ศูนย์อาเซียนศึกษา มหาวิทยาลัยมหาจุฬาลงกรณราชวิทยาลัย เป็นหน่วยงานที่จัดตั้งขึ้นเพื่อการบริหารงาน การวางแผนงาน การพัฒนาเครือข่าย การศึกษาวิจัย การจัดระบบสารสนเทศ และการให้บริการวิชาการองค์ความรู้ที่เกี่ยวข้องกับการบริการงานอาเซียน และประสานความร่วมมือกับส่วนงานของมหาวิทยาลัยและหน่วยงานอื่น ๆ ในประชาคมอาเซียน แบ่งการบริหารงานเป็น ๒ ส่วน คือ ๑) ส่วนงานบริหาร และ ๒) ส่วนงานวิจัย สารสนเทศและบริการวิชาการ ในส่วนของกลุ่มงานบริการวิชาการมีหน้าที่ในการปฏิบัติงานส่งเสริมการเผยแพร่ผลงานวิชาการ เพื่อสร้างองค์ความรู้ให้แก่สังคม รวมทั้งจัดระบบสารสนเทศเพื่อเป็นคลังข้อมูลเกี่ยวกับประชาคมอาเซียน จากภารกิจของศูนย์อาเซียนศึกษาและจากแผนยุทธศาสตร์ด้านการวิจัยของมหาวิทยาลัยมหาจุฬาลงกรณราชวิทยาลัย ศูนย์อาเซียนศึกษาจึงได้จัดทำวารสารพุทธอาเซียนศึกษา (Journal of Buddhist Asean Studies) ขึ้นเพื่อพัฒนาศักยภาพของคณาจารย์ เจ้าหน้าที่ และบุคลากรของมหาวิทยาลัยมหาจุฬาลงกรณราชวิทยาลัยให้มีโอกาสในการพัฒนางานเขียน โดยเฉพาะการเขียนบทความเชิงวิชาการทางพระพุทธศาสนาที่สามารถบูรณาการร่วมกับสังคม การศึกษา ภาษาและวัฒนธรรมอาเซียนเพื่อรองรับการเปิดตัวเข้าสู่การเป็นประชาคมอาเซียนในอนาคต

ดังนั้น เพื่อเป็นการการส่งเสริมการเผยแพร่ผลงานบทความวิชาการ บทความวิจัยของคณาจารย์และเจ้าหน้าที่ทั้งส่วนกลางและวิทยาเขต รวมทั้งผู้สนใจทั่วไปที่เห็นความสำคัญและความจำเป็นในการถ่ายทอดองค์ความรู้ใหม่สู่สังคม ตามที่มหาวิทยาลัยมหาจุฬาลงกรณราชวิทยาลัยได้กำหนดไว้ในประเด็นยุทธศาสตร์

กลยุทธ์ที่ ๑๓ พัฒนาและผลิตวารสารอาเซียนศึกษาของมหาวิทยาลัย อีกทั้งเพื่อพัฒนาให้ศูนย์อาเซียนศึกษาเป็นฐานข้อมูลด้านการวิจัยและวิชาการในประชาคมอาเซียนต่อไป **(Databases)**

**๗. วัตถุประสงค์**

๗.๑ เพื่อเผยแพร่ความรู้ทางวิชาการด้านอาเซียนศึกษาแก่อาจารย์ นักวิชาการ นักวิจัย นิสิตนักศึกษา และบุคคลทั่วไป ทั้งแวดวงวิชาการและสังคมทั่วไป

๗.๒ เพื่อส่งเสริม สนับสนุน ให้คณาจารย์ นักวิชาการ นักวิจัย นิสิตนักศึกษา และบุคคลทั่วไปได้เผยแพร่บทความทางวิชาการในสาขาวิชาต่าง ๆ

๗.๓ เพื่อเป็นเวทีเผยแพร่ผลงานวิจัย และผลงานทางวิชาการของคณาจารย์ตลอดจนนักวิชาการอิสระ เพื่อเชื่อมโยงโลกแห่งวิชาการและวิชาชีพรวมทั้งเผยแพร่องค์ความรู้ให้เกิดประโยชน์ในการพัฒนาชุมชน และสังคมส่วนรวม

**๘. ลักษณะของการดำเนินงาน**

ลักษณะของกิจกรรมในโครงการแบ่งการดำเนินงานออกเป็น ๒ ระยะ ดังนี้

๘.๑. รวบรวมบทความ และผลงานการวิจัยของคณาจารย์ นักวิชาการ นักวิจัย นิสิตนักศึกษา บุคคลทั่วไป และผู้ทรงคุณวุฒิรับเชิญ

๘.๒. จัดพิมพ์เพื่อเผยแพร่ในรูปแบบของวารสาร

**๙. ประเภทบทความวิชาการ**

๙.๑ บทความวิชาการ หมายถึง งานเขียนซึ่งเป็นเรื่องที่น่าสนใจ เป็นองค์ความรู้ใหม่ กล่าวถึงความเป็นมาของปัญหา วัตถุประสงค์ แนวทางการแก้ปัญหา มีการใช้แนวคิดทฤษฎีในการประกอบการวิเคราะห์ที่ชัดเจน โดยอ้างอิงจากหนังสือ งานวิจัย วารสารวิชาการ แหล่งข้อมูลอื่น ๆ

๙.๒ บทความวิจัย หมายถึง เป็นการนำเสนอผลการวิจัยอย่างเป็นระบบ กล่าวถึงความเป็นมาและความสำคัญของปัญหา วัตถุประสงค์ ระเบียบวิธีวิจัย ทฤษฎีกรอบแนวคิด ผลการวิจัย สรุปผล ข้อเสนอแนะ และการอ้างอิงข้อมูลอย่างเป็นระบบ

๙.๓ บทวิจารณ์หนังสือ (review) หมายถึง บทความที่วิพากษ์วิจารณ์เนื้อหาสาระ คุณค่าและคุณูปการของหนังสือ บทความ โดยบทวิจารณ์หนังสือจะต้องบอกรายละเอียดของหนังสือ ได้แก่ ชื่อหนังสือ ชื่อผู้แต่ง ปีที่พิมพ์ สำนักพิมพ์ ครั้งที่พิมพ์ จำนวนหน้าและเลข ISBN ให้ชัดเจนด้วย โดยใช้หลักวิชาการและดุลพินิจอันเหมาะสม

๙.๔ บทความปริทัศน์ (review article) หมายถึง งานวิชาการที่ประเมินสถานะล่าสุดทางวิชาการ (state of the art) เฉพาะทางที่มีการศึกษาค้นคว้า มีการวิเคราะห์และสังเคราะห์องค์ความรู้ทั้งทางกว้างและทางลึกอย่างทันสมัย โดยให้ข้อวิพากษ์ที่ชี้ให้เห็นแนวโน้มที่ควรศึกษาและพัฒนาต่อไป

๙.๕ บทความอื่น ๆ ที่สอดคล้องกับวัตถุประสงค์ของวารสาร

**๑๐. เกณฑ์พิจารณาในการตีพิมพ์**

๑๐.๑ บทความหรืองานวิจัยต้องไม่เคยตีพิมพ์ในวารสารใดวารสารหนึ่งมาก่อน (Original Article)

๑๐.๒ บทความที่ผู้เขียนเสนอเพื่อตีพิมพ์ในวารสาร ต้องไม่อยู่ระหว่างการเสนอชื่อเพื่อพิจารณาตีพิมพ์ในวารสารอื่น ๆ

๑๐.๓ บทความที่ตีพิมพ์ต้องมีคุณภาพ โดยผ่านการพิจารณา ตรวจสอบ คัดเลือก กลั่นกรองและประเมินคุณภาพจากกองบรรณาธิการวารสาร และคณะกรรมการผู้ทรงคุณวุฒิ (Peer Review) ทั้งภายในและภายนอกไม่น้อยกว่า ๓ ท่าน

๑๐.๔ มีคณะกรรมการดำเนินงานในรูปแบบของกองบรรณาธิการ

๑๐.๕ มีการตรวจสอบความถูกต้องของเนื้อหา และรูปแบบการพิมพ์วารสารที่มีคุณภาพ

๑๐.๖ การดำเนินการเผยแพร่วารสารด้วยการพิมพ์เผยแพร่

๑๐.๗ กองบรรณาธิการเปิดรับบทความตลอดทั้งปี และจะพิจารณาตีพิมพ์ตามลำดับ โดยผู้เขียน บทความต้องส่งต้นฉบับไปยังกองบรรณาธิการพิจารณาล่วงหน้าอย่างน้อย ๓ เดือนก่อนที่วารสารจะ ตีพิมพ์

**๑๑. การเตรียมต้นฉบับ**

๑๑.๑ บทความทางวิชาการควรจัดพิมพ์บนกระดาษขนาด A๔ หน้าเดียวประมาณ ๒๖ บรรทัดต่อหนึ่งหน้า ด้วยตัวอักษร Browallia New ขนาดของตัวอักษรเท่ากับ ๑๖ ภาษาอังกฤษให้ใช้ตัวอักษร Times New Roman ขนาดตัวอักษรเท่ากับ ๑๒ และใส่เลขหน้าตั้งแต่ต้นฉบับจนจบบทความ ยกเว้นหน้าแรก จำนวน ๑๕ – ๒๕ หน้า โดยนับรวมรูปภาพ ตาราง เอกสารอ้างอิงและภาคผนวก

๑๑.๒ บทคัดย่อภาษาไทยและภาษาอังกฤษ ไม่ควรเกิน ๑ หน้ากระดาษ ให้จัดพิมพ์เป็น ๑ คอลัมน์ มีความยาวประมาณ ๒๐๐ คำ จะต้องพิมพ์คำสำคัญในบทคัดย่อภาษาไทย และพิมพ์ Keyword ในบทคัดย่อภาษาอังกฤษของบทความเรื่องนั้นด้วย จำนวนไม่เกิน ๕ คำ

๑๑.๓ ชื่อเรื่องไม่ควรยาวเกินไปและสื่อความหมายได้ชัดเจน

**๑๒. งบประมาณ**

งบประมาณที่ใช้ในการดำเนินงานประจำปี ๒ เล่ม ๓๐๐,๐๐๐ บาท ( สี่แสนบาทถ้วน )

**๑๓. ประโยชน์ที่คาดว่าจะได้รับ**

๑๓.๑ ได้เผยแพร่ผลงานทางวิชาการด้านอาเซียนศึกษาแก่อาจารย์ นักวิชาการ นักวิจัย นิสิตนักศึกษา และบุคคลทั่วไป ทั้งแวดวงวิชาการและสังคมทั่วไป

๑๓.๒ ได้ส่งเสริม สนับสนุน ให้คณาจารย์ นักวิชาการ นักวิจัย นิสิตนักศึกษา และบุคคลทั่วไปได้เผยแพร่บทความทางวิชาการในสาขาวิชาต่าง ๆ

๑๓.๓ ได้เป็นช่องทางเผยแพร่ผลงานวิจัย และผลงานทางวิชาการของคณาจารย์ตลอดจนนักวิชาการอิสระ เพื่อเชื่อมโยงโลกแห่งวิชาการและวิชาชีพรวมทั้งเผยแพร่องค์ความรู้ให้เกิดประโยชน์ในการพัฒนาชุมชน และสังคมส่วนรวม

**๑๔. วิธีและขั้นตอนดำเนินงานจัดทำ**

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **ลำดับ** | **ขั้นตอนการดำเนินงาน** | **ม.ค** | **ก.พ.** | **มี.ค.** | **เม.ย.** | **พ.ค.** | **มิ.ย.** | **ก.ค.** | **ส.ค.** | **ก.ย.** | **ต.ค.** | **พ.ย.** | **ธ.ค.** | **หมายเหตุ** |
| ๑. | ขออนุมัติโครงการประชุมแต่งตั้งคณะกรรมการจัดทำวารสาร – แจกจ่ายงาน |  |  |  |  |  |  |  |  |  |  |  |  |  |
| ๒. | ประกาศรับต้นฉบับจากคณาจารย์ นักวิชาการ นิสิต นักศึกษา |  |  |  |  |  |  |  |  |  |  |  |  |  |
| ๓. | รวบรวมบทความวิชาการ |  |  |  |  |  |  |  |  |  |  |  |  |  |
| ๔. | กลั่นกรอง Peer review จากผู้ทรงคุณวุฒิ |  |  |  |  |  |  |  |  |  |  |  |  |  |
| ๕. | จัดทำอาร์ตเวิร์ค  เข้าโรงพิมพ์  ตีพิมพ์รูปเล่มสำเร็จรูป |  |  |  |  |  |  |  |  |  |  |  |  |  |
| ๖. | เผยแผ่วารสาร  ประกาศรับต้นฉบับต่อไป จัดทำแผนปีต่อไป |  |  |  |  |  |  |  |  |  |  |  |  |  |
| ๗. | กลั่นกรอง Peer review จากผู้ทรงคุณวุฒิ |  |  |  |  |  |  |  |  |  |  |  |  |  |
| ๘. | - สรุปงาน  - เสนองบประมาณครั้งต่อไป  -กลั่นกรอง Peer review  - ตีพิมพ์รูปเล่มสำเร็จรูป |  |  |  |  |  |  |  |  |  |  |  |  |  |
| ๙. | รายงานงบประจำปี |  |  |  |  |  |  |  |  |  |  |  |  |  |
| ๑๐. | เตรียมแผนเพื่อพัฒนางานปีต่อไป |  |  |  |  |  |  |  |  |  |  |  |  |  |

หมายเหตุ : ผู้ประสานงานศูนย์อาเซียนศึกษา

**แผนการดำเนินงาน จัดทำวารสาร**

|  |  |  |  |
| --- | --- | --- | --- |
|  | | | |
| เดือน ๒๕๕๙ | การดำเนินงาน | ผู้รับผิดชอบ | หมายเหตุ |
| กรกฎาคม | ศึกษาความเป็นไปได้ในการดำเนินการ | ศูนย์อาเซียนศึกษา |  |
| สิงหาคม | ติดต่อและประสานงานผู้เกี่ยวข้อง และเสนองบเพื่อจัดทำวารสาร | ศูนย์อาเซียนศึกษา |  |
| กันยายน | เสนอปรึกษาความเป็นไปได้ | ศูนย์อาเซียนศึกษา |  |
| ตุลาคม | เตรียมความพร้อมในการดำเนินงาน | ศูนย์อาเซียนศึกษา |  |
| พฤศจิกายน | ประชุมเพื่อเสนอต่อสภาวิชาการมหาวิทยาลัย | ศูนย์อาเซียนศึกษา |  |
| ธันวาคม | เสนอสภาวิชาการมหาวิทยาลัย | ศูนย์อาเซียนศึกษา |  |

หมายเหตุ : ผู้ประสานงานศูนย์อาเซียนศึกษา

**การจัดสรรงบประมาณ**

**แบ่งเป็น ๒ เล่ม**

|  |  |  |  |  |
| --- | --- | --- | --- | --- |
| งบประมาณ | | จำนวนเงินงบประมาณ  ๑๕๐,๐๐๐ บาท | | |
| ที่มางบประมาณ | | : งบอุดหนุนจากรฐับาล | | |
| การใช้จ่ายงบประมาณ : | | | | |
| **ฉบับที่ ๑ / ๒** | | | | |
| **ลำดับ** | **รายการหมวดใช้จ่าย** | **จำนวน** | **จำนวนเงิน** | **หมายเหตุ** |
| ๑. | ค่าดำเนินการดูแลวารสาร | จำนวน ๔ งวดๆ ๗,๕๐๐ บาท  (๑ คน เล่มละ ๒ งวด)  ๔ x ๗,๕๐๐ = ๓๐,๐๐๐ บาท | ๑๐,๐๐๐ บาท |  |
| ๒. | ค่าประสานงาน   * ประชุมคณะทำงาน (๑๐ คน) | คนๆ ละ ๕๐๐ บาท ๒๐x๕๐๐ = ๑๐,๐๐๐ บาท | ๔๐,๐๐๐ บาท |  |
| ๓. | ค่าเพียร์ริวิว (peer review) | ๑๘ บทความ (๒ เล่ม)  บทความละ ๒,๐๐๐ บาท  ๒๐x๒,๐๐๐ = ๔๐,๐๐๐ บาท | ๔๐,๐๐๐ บาท | ตามสัดส่วนคนนอกกับคนใน |
| ๔. | ค่าจัดอาร์ตเวิร์ค | ๒ ครั้ง/เล่ม เล่มละ ๑ หมื่น | ๒๐,๐๐๐ บาท |  |
| ๕. | ค่าจัดพิมพ์ | ๘๐๐ เล่มๆ ละ ๑๐๐ บาท  (๒ ฉบับ)  ๘๐๐x ๑๐๐ x๒=๑๖๐,๐๐๐ | ๕๐,๐๐๐ บาท |  |
| ๖. | ค่าจัดส่งเผยแพร่ / ส่งระบบสมาชิกกับอาเซียน | จำนวน ๔๕ แห่ง ส่งไปตามระยะทาง | ๓,๐๐๐ บาท |  |
| **รวมทั้งสิ้น ๓๐๐,๐๐๐ บาท (สามแสนบาทถ้วน)** | | | | |

**ระยะเวลาการดำเนินงาน   
โครงการจัดทำวารสารพุทธอาเซียนศึกษา**

**ฉบับที่ ๑ ปีที่ ๒ มกราคม – มิถุนายน พุทธศักราช ๒๕๖๑**

ณ ห้องประชุม ๔๐๒ อาคารสำนักงานอธิการบดี และห้องพุทธจิตวิทยา  
มหาวิทยาลัยมหาจุฬาลงกรณราชวิทยาลัย ตำบลลำไทร อำเภอวังน้อย จังหวัดพระนครศรีอยุธยา



|  |  |  |  |
| --- | --- | --- | --- |
| **ฉบับที่ ๑ ปีที่ ๑ ระหว่างวันที่ มกราคม – มิถุนายน พุทธศักราช ๒๕๖๑** | | | |
| **เดือน** | **การดำเนินงาน** | **ผู้รับผิดชอบ** | **หมายเหตุ** |
| มกราคม | ประชุมคณะกรรมการดำเนินงาน | คณะกรรมกาดำเนินงาน |  |
| กุมภาพันธ์ | รวบรวมบทความวิชาการและ Peer review | คณะกรรมกาดำเนินงาน |  |
| มีนาคม | รวบรวมบทความวิชาการและ Peer review | คณะกรรมกาดำเนินงาน |  |
| เมษายน | รวบรวมบทความวิชาการและ Peer review | คณะกรรมการดำเนินงาน |  |
| พฤษภาคม | รวบรวมบทความวิชาการและ Peer review | คณะกรรมกาดำเนินงาน |  |
| มิถุนายน | -Peer review  -จัดทำอาร์ตเวิร์ค  - เข้าโรงพิมพ์  -สำเร็จรูปแบบ  -เผยแผ่วารสาร | คณะกรรมการดำเนินงาน | การเผยแผ่ – จัดส่งตามสถาบันศึกษาและหอสมุดต่างๆ |

หมายเหตุ : ผู้ประสานงานศูนย์อาเซียนศึกษา

**ระยะเวลาการดำเนินงาน  
โครงการจัดทำวารสารพุทธอาเซียนศึกษา**

**ฉบับที่ ๒ ปีที่ ๑ กรกฎาคม – ธันวาคม พุทธศักราช ๒๕๕๙**

**ณ ห้องประชุม ๔๐๒ อาคารสำนักงานอธิการบดี และห้องพุทธจิตวิทยา  
มหาวิทยาลัยมหาจุฬาลงกรณราชวิทยาลัย ตำบลลำไทร อำเภอวังน้อย จังหวัดพระนครศรีอยุธยา**

|  |  |  |  |
| --- | --- | --- | --- |
| **ฉบับที่ ๒ ปีที่ ๑ ระหว่างวันที่ มกราคม – มิถุนายน พุทธศักราช ๒๕๕๙** | | | |
| **เดือน** | **การดำเนินงาน** | **คณะกรรมการดำเนินงาน** | **หมายเหตุ** |
| กรกฎาคม | ประชุมคณะกรรมการดำเนินงาน | คณะกรรมการดำเนินงาน |  |
| สิงหาคม | รวบรวมบทความวิชาการและ Peer review | คณะกรรมการดำเนินงาน |  |
| กันยายน | รวบรวมบทความวิชาการและ Peer review | คณะกรรมการดำเนินงาน |  |
| ตุลาคม | รวบรวมบทความวิชาการและ Peer review | คณะกรรมการดำเนินงาน |  |
| พฤศจิกายน | รวบรวมบทความวิชาการและ Peer review | คณะกรรมการดำเนินงาน |  |
| ธันวาคม | Peer review  -จัดทำอาร์ตเวิร์ค  -เข้าโรงพิมพ์  -สำเร็จรูปแบบ  -เผยแผ่วารสาร | คณะกรรมการดำเนินงาน | การเผยแผ่ – จัดส่งตามหอสมุดต่างๆ |

**หมายเหตุ :**ผู้ประสานงานศูนย์อาเซียนศึกษา